સિંગાપોરઃ ઉત્તર કોરિયાના નેતા કિમ જોંગ-ઉન રવિવારના રોજ અમેરિકન રાષ્ટ્રપતિ ડોનાલ્ડ ટ્રમ્પની સાથે ઐતિહાસિક શિખર વાર્તા માટે સિંગાપોર પહોંચ્યા. પરંતુ આ દરમ્યાન તેની એક ઝલક મેળવવી પણ ખૂબ જ મુશ્કેલ રહી. આ મુલાકાત પર દુનિયા આખીની નજર રહેલી છે પરંતુ અંતિમ સમય સુધી એ પણ સ્પષ્ટતા નહોતી કે આખરે કિમ કયા વિમાનથી સિંગાપોર પહોંચશે. સિંગાપોરના લોકો કિમની એક ઝલક મેળવવા માટે રસ્તા પર રહ્યા પરંતુ એ પણ શકય થઇ શકયું નહીં. આપને જણાવી દઇએ કે આ મુલાકાત 12મી જૂનના રોજ થવાની છે.